Jack Palance - Uiquipedia

# Jack Palance

### De Uiquipedia

Jack Palance (Pennsylvania, 18 de febreru de 1919; California, 10 de payares de 2006), foi un actor estaunidense, ganador d'un premiu Óscar al Meyor Actor de Repartu pola película City Slickers.

Jack Palance durante'l rodaxe de The Godchild

El so verdaderu nome yera Volodymyr Palahniuk (Ucranianu: Володимир Палагнюк) y yera descendiente d'una modesta familia d'emigrantes ucranianos. So padre yera mineru en Pennsylvania, trabayu qu'él tamién desempeñó durante la so mocedá.

Igualmente, a finales de los años 30, entamó una carrera como boxeador profesional, col nomatu de Jack Brazzo, algamando 15 victories consecutives (12 por fuera de combate).

Palance graduóse como Llicenciáu n'Artes, dientro la especialidá de Drama, na Universidá de Stanford, en 1947. Durante los sos años na Universidá tamién trabayó como cocineru, camareru, salvavides y modelu fotográficu .

## [editar] Carrera

En 1947, Palance fizo'l so debut en Broadway, siguiendo tres años más sero la so primer película col títulu Panic in the Street(1950). Rápidamente foi reconocíu como un actor de carácter, recibiendo la nominación a los Premios de l'Academia pol so tercer papel, Lester Blaine, na película Sudden Fear.

L'añu siguiente Palance foi nuevamente nomináu a los Oscar, pol so papel como'l pistoleru sanguinariu Jack Wilson en Shane. Más papeles en westerns más fueron interpretaos por Palance, pero tamién supo facer otros personaxes como Dr. Jekyll y Mr. Hyde, Drácula, y Atila.

En 1957, Palance ganó un Premiu Emmy al Meyor Actor pola so interpretación de Mountain McClintock en Playhouse 90 producida por Rod Serling Requiem for a Heavyweight.

Jean-Luc Godard convéncelu pa facer el papel del productor de Hollywood Jeremy Prokosch en 1963 na película nouvelle vague Le Mépris, con Brigitte Bardot y Michel Piccoli. Magar que'l diálogu principal yera en francés, Palance sólo falaba n'inglés.

Nos años ochenta Palance collaboró en series de televisión.

Apareció en Young Guns (1988) y nel Batman (1989) que relanzaron la so carrera, demandándose los sos servicios pa nuevos proyectos.

## [editar] Premiu de l'Academia

Cuatro décades después del so debut cinematográficu, Palance ganó un Premiu de l'Academia al Meyor Actor de Repartu, en 1992 pola so interpretación del cowboy Curly Washburn na comedia City Slickers.

## [editar] Filmografía seleccionada

  Ver la filmografía completa de Jack Palance enIMDb

Añu | Títulu | Papel
--- | --- | ---
1950 | Panic in the Streets | Blackie
1952 | Sudden Fear | Lester Blaine
1953 | Shane | Jack Wilson
1953 | Man in the Attic | Slade
1954 | The Silver Chalice | Simon Magus
1955 | The Big Knife | Charles Castle
1956 | Playhouse 90 Requiem for a Heavyweight (TV) | Harlan 'Mountain' McClintock
1960 | Austerlitz | General Weirother
1962 | Barabbas | Torvald
1963 | Contempt | Jeremy Prokosch
1966 | The Professionals | Jesus Raza
1968 | Dr. Jekyll and Mr. Hyde (TV) | Dr. Henry Jekyll and Mr. Edward Hyde
1969 | Marquis de Sade#Marquis de Sade: Justine Justine | Antonin
1969 | Che! | Fidel Castro
1979 | Angels' Brigade | Mike Farrell
1980 | Hawk the Slayer | Voltan
1987 | Bagdad Café | Rudi Cox
1988 | Gor | Xenos
1988 | Young Guns | Lawrence G. Murphy
1989 | Batman | Carl Grissom
1989 | Outlaw of Gor] | Xenos
1989 | Tango & Cash | Yves Perret
1990 | Solar Crisis | Travis
1991 | City Slickers | Curly Washburn
1994 | City Slickers II: The Legend of Curly's Gold II | Duke Washburn
1994 | The Swan Princess | Voz de Lord Rothbart
1997 | Ebenezer | Ebenezer Scrooge
1999 | Treasure Island | John Silver el Llargu

Retrieved from "http://ast.wikipedia.org../../../j/a/c/Jack_Palance_2a82.html"

Categoría: Actores d'Estaos Xuníos

##### Views

- Artículu
- Discusión
- Revisión actual

##### Buscar

##### Otres llingües

- Deutsch
- English
- Esperanto
- Español
- Suomi
- Français
- עברית
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Svenska
- Українська